Р Е П У Б Л И К А   Б Ъ Л Г А Р И Я
ЧЕТИРИДЕСЕТ И ТРЕТО НАРОДНО СЪБРАНИЕ
КОМИСИЯ ПО ПРАВНИ ВЪПРОСИ

Д О К Л А Д
		ОТНОСНО: Законопроект за изменение и допълнение на Закона за българите, живеещи извън Република България, № 554-01-20, внесен от ЮЛИАН КРЪСТЕВ АНГЕЛОВ и група народни представители на 04.02.2015 г.

Проект !
Второ гласуване
ЗАКОН
ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА БЪЛГАРИТЕ, ЖИВЕЕЩИ ИЗВЪН РЕПУБЛИКА БЪЛГАРИЯ
(Обн., ДВ, бр. 30 от 11.04.2000 г.)
§ 1. В чл.2 се правят следните изменения:
1. Точка 1 се изменя по следния начин:
„1. има поне един близък роднина от български произход” 
2. Създава се нова т.4 със следното съдържание:
„4. владее говоримо български език или диалектните му форми.“

§ 2. Член 3 се изменя по следния начин:
„Чл.3 (1) Български произход се доказва с документ/и, издаден/и от:
1. български или чужд държавен орган;
2.организация на българи, живеещи извън Република България, призната от компетентния български държавен орган за поддържане на връзки с тях;
3. Българската православна църква.
(2) Освен с документите по ал.1, български произход може да се доказва и с писмена декларация по смисъла на чл.39, ал.1 във връзка с чл.43 от Административнопроцесуалния кодекс със заверени дата и подпис.
(3) Български произход може да се доказва и по общия исков ред.“ 

Предложение на нар. представител Румен Йончев:
	Чл. 3 ал.2 се изменя както следва:
	Освен с документите по ал. 1, български произход може да се доказва и с писмена декларация за българско национално съзнание по смисъла на чл. 39, ал.1, и във връзка с чл. 43 от Административнопроцесуалния кодекс със заверени дата и подпис, в която се посочва, пряката, родствена връзка с лице от български произход. Родствената връзка се доказва с документ по гражданското състояние, издаден, от български или чужд държавен орган.

§ 3. Създава се раздел „Допълнителни разпоредби“ със следното съдържание:
„Допълнителни разпоредби
§1. „Близък роднина” по смисъла на този закон може да бъде възходящ, низходящ или роднина по съребрена линия до шеста степен включително.
§2. „Документ, издаден от български държавен орган” е официален документ, издаден от компетентен орган на Република България, удостоверяващ родство; българско гражданство; български произход и др.п, включително и български документ за самоличност.
§3. „Документ, издаден от чужд държавен орган“ е официален документ, издаден от компетентен орган на чужда държава, съдържащ данни за именната система или мястото на раждане на лицата и техните близки роднини, доказващи принадлежността им към българската народност.“

§ 4. Параграфи 1, 2, 3 и 4 от Преходните и заключителни разпоредби стават съответно параграфи 4, 5. 6 и 7 от същите.

§ 5. Законът влиза в сила в деня на обнародването му в Държавен вестник.

        ПРЕДСЕДАТЕЛ НА 
        КОМИСИЯТА ПО ПРАВНИ ВЪПРОСИ:
                                                                            ………ДАНАИЛ КИРИЛОВ